Publication: Magyar Közlöny
Issue: MK-2003-119 (Year: 2003, Number: 119)
Era: 1990-2004
Section: A 28/2003. (X. 18.) OM rendelet 1. számú melléklete
Paragraph Index: 377

5. A szakmai vizsga értékelése A szakmai elméleti vizsga értékelése: Az írásbeli vizsga értékelését a feladatsorokhoz kidolgozott javítási útmutató szerint kell elvégezni. Az értékelés ötfokozatú érdemjeggyel történik. A szóbeli vizsga során a jelölt ismerteti a feladatot, annak megoldását és válaszol a vizsgabizottság tagjainak a feladattal kapcsolatos kérdéseire. A jelölt szükség szerint számítógépes, audio-, illetve videoeszközöket felhasználva, de elsõsorban a szóbeli kommunikáció eszközeivel ad számot szakmai felkészültségérõl. Mindkét szóbeli vizsgatárgy értékelése ötfokozatú érdemjegy skálán történik. A szakmai elmélet osztályzatát az írásbeli vizsgarészen kapott érdemjegy és a szóbeli vizsgarészen tantárgyanként külön-külön kapott érdemjegyek alapján kell meghatározni. Tört átlag esetén az írásbeli vizsgarész érdemjegye felé kell kerekíteni. 2003/119. szám A szakmai gyakorlati vizsga értékelése: A gyakorlati vizsgán a jelölt a vizsgabizottság elõtt szakdolgozatát bemutatja és megvédi. A szakdolgozat értékelése ötfokozatú érdemjeggyel történik. A szakdolgozat védés eredményét, a komplex multimédia alkalmazás bemutatását 1—5-ig terjedõ érdemjeggyel kell értékelni. A jelöltnek a szakdolgozatra és megvédésére legalább elégséges minõsítést kell szereznie. A szakmai gyakorlati vizsga osztályzatát a szakdolgozat érdemjegye és a jelölt által bemutatott komplex multimédia alkalmazás érdemjegye alapján a kerekítés szabályainak a figyelembevételével kell megállapítani. A szakmai vizsga értékelése: Eredményes szakmai vizsgát tett az a jelölt, aki a szakmai elmélet és szakmai gyakorlat követelményeit teljesítette. Eredménytelennek kell minõsíteni azt a vizsgát, ahol a jelölt egyik részeredménye (írásbeli, gyakorlati, szóbeli) elégtelen. A sikertelen szakmai vizsga, a pótlóvizsga és a javítóvizsga a vizsga idõpontjában érvényes vizsgakövetelmény szerint megismételhetõ. V. Egyéb tudnivalók

Source: https://magyarkozlony.hu/hivatalos-lapok/ca38505e49e07941a98497f097f04936d9f5194b/dokumentumok/89f72cc36d3d4f1676edb90e0b2cff22bb805fb4/letoltes